Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 33/1997. (XI. 12.) MKM rendelet nem értelmezhető egyértelműen.
Paragraph Index: 419

33/1997. (XI. 12.) MKM rendelet nem értelmezhető egyértelműen. Az országgyűlési biztos megállapította, hogy a módosító rendelet szabályozása valóban nem egyértelmű, a központi pótlékra való jogosultság tekintetében bizonyos körben eltérő értelmezést tesz lehetővé. Az egyik lehetséges értelmezés szerint az eltérő szabályozás alá tartozó kiemelt tudományos fokozattal rendelkező vezető oktatók a módosító rendeletben meghatározott oktatási teljesítmény hiányában is részesíthetők a központi pótlékban úgy, hogy az így megállapított központi pótlék összege alacsonyabb legyen, mint az oktatási teljesítmény elérése esetén (szubszidiaritás). A másik lehetséges értelmezés szerint az eltérő szabályozás alá tartozó kiemelt tudományos fokozattal rendelkező vezető oktatók a módosító rendeletben meghatározott oktatási feladatok teljesítése esetén sem részesíthetők a központi pótlék teljes összegében, hanem csak az eltérő szabályozás szerint meghatározott alacsonyabb összegben (specialitás). Az országgyűlési biztos megállapította, hogy a két eltérő értelmezés lehetősége önmagában sem felel meg a jogállamiságból fakadó jogbiztonság követelményének. Az eltérő értelmezés további alkotmányos jogot is érint. A szubszidiaritásra épülő értelmezés összhangban áll a tudományos élet Alkotmányban biztosított szabadságával. A specialitásra épülő értelmezésből eredő nyilvánvaló megkülönböztetés nem felel meg annak az alkotmányos szabálynak, mely szerint az egyenlő munkáért mindenkinek, bármilyen megkülönböztetés nélkül, egyenlő bérhez van joga. A megállapított alkotmányos visszásságok orvoslása érdekében az országgyűlési biztos kérte, hogy a művelődési és közoktatási miniszter módosítsa rendeletét még annak hatálybalépése előtt, és a módosítás során gondoskodjon arról, hogy a rendelet szövege kizárólag az alkotmányos értelmezést tegye lehetővé. A miniszter az országgyűlési biztos kezdeményezését elfogadta, ám a módosítást még nem adta ki. 1999/18/II. szám 1.2. számú melléklet Tájékoztatás az állampolgári jogok országgyűlési biztosa és általános helyettese — 1996-ban ajánlással zárult — ügyeinek az 1996-os beszámolót követő fejleményeiről OBH 89/1995. Az országgyűlési biztos általános helyettese az állampolgári bejelentésre indított vizsgálatát lezáró 1996-ban tett ajánlásában felhívta a közlekedési, hírközlési és vízügyi minisztert,

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes